CHO ชนะประมูลรถเมล์ NGV ของขสมก.
CHO ชนะประมูลจัดซื้อรถเมล์ NGV ขององค์การขนส่งมวลชนกรุงเทพ (ขสมก.) แล้ว อยู่ในระหว่างรอการประกาศผลอย่างเป็นทางการ โดยปัจจุบันอยู่ระหว่างการต่อรองเกี่ยวกับการซ่อมบำรุง
29 เม.ย. 2558

ผู้สื่อข่าวรายงานว่า บริษัท ช.ทวี ดอลลาเชียน จำกัด (มหาชน) หรือ CHO ชนะประมูลจัดซื้อรถเมล์ NGV ขององค์การขนส่งมวลชนกรุงเทพ (ขสมก.) แล้ว โดยอยู่ในระหว่างรอการประกาศผลอย่างเป็นทางการ ซึ่งปัจจุบันอยู่ระหว่างการต่อรองเกี่ยวกับการซ่อมบำรุง
อนึ่งก่อนหน้านี้ที่ประชุมคณะกรรมการบริษัทมีมติให้บริษัทเข้าร่วมยื่นซองประมูลงานจัดซื้อรถโดยสารปรับอากาศใช้เชื้อเพลิงก๊าซธรรมชาติ (NGV) ล๊อตแรกจำนวน 489 คัน จากหน่วยงานองค์การขนส่งมวลชนกรุงเทพ (ขสมก.) ราคากลาง (ราคาอ้างอิง) 3,650,000 บาทต่อคัน ซึ่ง ขสมก.มีวัตถุประสงค์จำเป็นเร่งด่วนต้องการใช้รถโดยสารปรับอากาศในระยะแรกจำนวน 489 คัน จากแผนการจัดหารถโดยสารคันใหม่ทั้งสิ้นจำนวน 3,183 คัน
โดยราคาหุ้น CHO ณ เวลา 16.31 น. ราคาอยู่ที่ 3.98 บาท บวก 3.98 บาท หรือ 5.85% ราคาสูงสุด 4.08 บาท ราคาต่ำสุด 3.72 บาท มูลค่าซื้อขายที่ 108.75 ล้านบาท